Sámi Grand Prix 2014

Sámi Grand Prix 2014 lâi Sámi Grand Prix -juoigâm- já lávlumkišto, mon Säämi muusikfestivaal -servi ornij Kuovdâkiäinust Taažâ peln lávurduv cuáŋuimáánu 19. peeivi 2014 pessijâšmarkkânij ääigi. Tot lâi 25. tohe, ko kišto uárnejui. Juoigâmuási vuoitij tavesämmilâš Jörgen Stenberg juáigusáin Nejla, já lávlumuási vuoitij anarâš lávlumjuávkku Aila-duo. Ive 2014 anarâškielâ kullui Sámi Grand Prix -kišto finalist vuossâmuu keerdi, ko Heli Aikio já Jessika Lampi lávloin pitá Naharij kandâ, mut kielâ kullui meid oosij kooskâst, ko Amoc ráppái jieijâs uđđâ pitá.

Nurâldâhskiäru iä almostittám siämmáá ive nuuvtko ovdebij iivij. Esken ive 2016 SGP almostitij ive 2014 já ive 2015 kištoi pittáin ohtâsii nurâldâhskiäru CD-skiärrun. Nurâldâhskiärru siskeeld puoh ive 2014 já 2015 Sámi Grand Prix -kištoi juoigâm- já lávlumoosij uásálistei 32 pittád, moh päddejuvvojii kištoi ääigi.

Juoigâm- já lávlumuásih
Ovdebij iivij náál kištoost lijjii kyehti uási: juoigâmuási já lávlumuási.

Juoigâmuási 
Juoigâmuásist lijjii 10 uásálisted. Taam uási vuoitij Jörgen Stenberg, kii uásálistij jo 3. keerdi kiišton. Sun juoigâi päärnis pittáin Nejla. Nubben lâi Marit Kristine Hætta Sara, kii juoigâi ristnieidâs pittáin Mia Alehtta, já kuálmádin lâi Ann Caroline Eira pittáin nieidâstis Aina Cecilie.

Juoigâmuási uásálisteeh
 Staatâ teikkâ eennâm  Uásálistee  Juáigus    Ann-Karoline Eira  Aina Cecilie   Isak NP Eira  Issát Ánte   Nils Peder A. Gaup  Beaska-Niillas   Mathis A. Oskal  Duollet dálle   Nils-Heikki Paltto  Aletta   Per Mathis Skum  Mathias   Marit Kristine Hætta Sara  Mia Alehtta   Jörgen Stenberg  Nejla   Petra Biret Katarina Magga-Vars  Anna Frida   Valentina Kirillova  Piet djirven

Lávlumuási 
Lávlumuásist lijjii 6 uásálistee. Uási vuoitij lávlumjuávkku Aila-duo anarâškielâg pittáin Naharij kandâ. Nubben lâi Josef Per Buljo pittáin Eallin manná viidásit, já kuálmádin lâi Marit Susanne Utsi pittáin Eatnis.

Lávlumuási uásálisteeh
 Staatâ teikkâ eennâm  Uásálistee  Laavlâ    Aila-duo  Naharij kandâ   Marit Susanne Utsi  Eatnis   Josef Per Buljo  Eallin manná viidáset   Sunna Maret Gaup Utsi  Dál mun dan dovddan   Guovssahas  Gula mu   Vasiliy Maminov  Moai vuite

Áillohaš-muusikpalhâšume
Ive 2014 Áillohaš-muusikpalhâšume vuoitij Sofia Jannok.

Käldeeh

*